ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Ιανουαρίου 1997 για τον καθορισμό των ειδικών όρων εισαγωγής των προϊόντων της αλιείας και της υδατοκαλλιέργειας καταγωγής Ρωσίας (Κείμενο που παρουσιάζει ενδιαφέρον για τον ΕΟΧ) (97/102/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου, της 22ας Ιουλίου 1991, για τον καθορισμό των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), όπως τροποποιήθηκε τελευταία από την οδηγία 95/71/ΕΚ (2), και ιδίως το άρθρο 11,

Εκτιμώντας:

ότι μία ομάδα εμπειρογνωμόνων της Επιτροπής μετέβη στη Ρωσία για να διαπιστώσει ότι τηρούνται οι όροι παραγωγής, αποθήκευσης και αποστολής των αλιευτικών προϊόντων με προορισμό την Κοινότητα 7

ότι οι προδιαγραφές της νομοθεσίας της Ρωσίας, όσον αφορά την επιθεώρηση και τον υγειονομικό έλεγχο των αλιευτικών προϊόντων, μπορούν να θεωρηθούν ως ισοδύναμες με εκείνες που καθορίζονται από την οδηγία 91/493/ΕΟΚ 7

ότι η επιτροπή αλιείας της Ρωσικής Ομοσπονδίας έχει την ευθύνη να καθορίσει τον κατάλογο των εγκαταστάσεων και των πλοίων-εργοστασίων που είναι εγκεκριμένα για την εξαγωγή των αλιευτικών προϊόντων προς την Κοινότητα και έχει αναθέσει στην εθνική επιτροπή υγειονομικής και επιδημιολογικής εποπτείας (Goskomsanepidnadzor) την ευθύνη της υγειονομικής επιθεώρησης και της εποπτείας των όρων υγιεινής και καταλληλότητας της παραγωγής 7

ότι οι διαδικασίες πιστοποίησης που αναφέρονται στο άρθρο 11 παράγραφος 4 στοιχείο α) της οδηγίας 91/493/ΕΟΚ καλύπτουν τον ορισμό υποδείγματος πιστοποιητικού, την επιλογή της γλώσσας ή των γλωσσών στις οποίες πρέπει να συντάσσεται καθώς και την επιλογή της ιδιότητας του υπογράφοντος 7

ότι είναι σκόπιμο, σύμφωνα με το άρθρο 11 παράγραφος 4 στοιχείο β) της οδηγίας 91/493/ΕΟΚ, να τίθεται, στις συσκευασίες των αλιευτικών προϊόντων, σήμανση που να περιλαμβάνει το όνομα της τρίτης χώρας, τον αριθμό εγκρίσεως της εγκαταστάσεως, του πλοίου-εργοστασίου ή του πλοίου προέλευσης καταψύξεως 7

ότι, σύμφωνα με το άρθρο 11 παράγραφος 4 στοιχείο γ) της οδηγίας 91/493/ΕΟΚ, πρέπει να καταρτιστεί κατάλογος των εγκεκριμένων εγκαταστάσεων των πλοίων-εργοστασίων και των πλοίων καταψύξεως 7 ότι ο κατάλογος αυτός πρέπει να καταρτιστεί με βάση ανακοίνωση στην Επιτροπή από την επιτροπή αλιείας 7 ότι εναπόκειται, λοιπόν, στην επιτροπή αλιείας να διασφαλίζει την τήρηση των διατάξεων που προβλέπονται γι' αυτό το σκοπό στο άρθρο 11 παράγραφος 4 της οδηγίας 91/493/ΕΟΚ 7

ότι η επιτροπή αλιείας παρέσχε επισήμως διαβεβαιώσεις όσον αφορά την τήρηση των κανόνων που αναφέρονται στο κεφάλαιο V του παραρτήματος της οδηγίας 91/493/ΕΟΚ και την τήρηση των απαιτήσεων που είναι ισοδύναμες με εκείνες που περιγράφονται στην εν λόγω οδηγία για την έγκριση των εγκαταστάσεων και του πλοίου καταψύξεως 7

ότι η απόφαση 96/192/ΕΚ της Επιτροπής, της 19ης Φεβρουαρίου 1996 (3), για τον καθορισμό των ειδικών όρων εισαγωγής κονσερβών αλιευτικών προϊόντων που κατάγονται από τη Ρωσία, πρέπει να καταργηθεί 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η επιτροπή αλιείας της Ρωσικής Ομοσπονδίας, επικουρούμενης από την εθνική επιτροπή υγειονομικής και επιδημιολογικής εποπτείας (Goskomsanepidnadzor) είναι η αρμόδια αρχή στη Ρωσία η οποία επαληθεύει και πιστοποιεί ότι τα αλιευτικά προϊόντα ανταποκρίνονται στις απαιτήσεις της οδηγίας 91/493/ΕΟΚ.

Άρθρο 2

Τα προϊόντα αλιείας και υδατοκαλλιέργειας καταγωγής Ρωσίας πρέπει να πληρούν τους ακόλουθους όρους:

1. κάθε αποστολή πρέπει να συνοδεύεται από αριθμημένο πρωτότυπο υγειονομικό πιστοποιητικό, δεόντως συμπληρωμένο, με ημερομηνία και υπογραφή, αποτελούμενο από ένα μόνο φύλλο, υπόδειγμα του οποίου εμφαίνεται στο παράρτημα Α 7

2. τα προϊόντα πρέπει να προέρχονται από εγκεκριμένες εγκαταστάσεις, πλοία-εργοστάσια ή πλοία καταψύξεως που εμφαίνονται στον κατάλογο του παραρτήματος Β 7

3. κάθε συσκευασία, εκτός από την περίπτωση των χύμα κατεψυγμένων αλιευτικών προϊόντων που προορίζονται για την παραγωγή κονσερβών, πρέπει να φέρουν με ανεξίτηλα γράμματα τη λέξη «Ρωσία» και τον αριθμό εγκρίσεως της εγκαταστάσεως, του πλοίου-εργοστασίου ή του πλοίου προέλευσης κατάψυξης.

Άρθρο 3

1. Το πιστοποιητικό που αναφέρεται στο άρθρο 2 σημείο 1 πρέπει να συντάσσεται τουλάχιστον σε μία από τις επίσημες γλώσσες του κράτους μέλους όπου πραγματοποιείται ο έλεγχος.

2. Στο πιστοποιητικό πρέπει να εμφαίνεται το ονοματεπώνυμο, η ιδιότητα και η υπογραφή του αντιπροσώπου της εθνικής επιτροπής υγειονομικής και επιδημιολογικής εποπτείας (Goskomsanepidnadzor), καθώς και η επίσημη σφραγίδα της εν λόγω επιτροπής, για όλες αυτές δε τις ενδείξεις πρέπει να χρησιμοποιείται χρώμα διαφορετικό από εκείνο των άλλων ενδείξεων που περιλαμβάνονται στο πιστοποιητικό.

Άρθρο 4

Η απόφαση 96/192/ΕΚ καταργείται.

Άρθρο 5

Η παρούσα απόφαση εφαρμόζεται από την 31η Ιανουαρίου 1997.

Άρθρο 6

Η παρούσα απόφαση απευθύνεται στα κράτη μέλη.

Βρυξέλλες, 16 Ιανουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 15.

(2) ΕΕ αριθ. L 332 της 30. 12. 1995, σ. 40.

(3) ΕΕ αριθ. L 61 της 12. 3. 1996, σ. 37.

ΠΑΡΑΡΤΗΜΑ Α

>ΑΡΧΗ ΓΡΑΦΗΚΟΥ>

ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ

για τα προϊόντα αλιείας και υδατοκαλλιέργειας καταγωγής Ρωσίας που προορίζονται για την Ευρωπαϊκή Κοινότητα, εκτός από τα δίθυρα μαλάκια, τα εχινόδερμα, τα χιτωνόζωα (ουροχορδωτά) και τα θαλάσσια γαστερόποδα υπό οιαδήποτε μορφή και αν ευρίσκονται

Αριθ. αναφοράς: Χώρα αποστολής: ΡΩΣΙΑ

Αρμόδια αρχή: Επιτροπή αλιείας της Ρωσικής Ομοσπονδίας

Υπηρεσία επιθεώρησης: Εθνική αρχή υγειονομικής και επιδημιολογικής εποπτείας (Goskomsanepidnadzor)

Ι. Ταυτότητα των προϊόντων

Περιγραφή του προϊόντος αλιείας - υδατοκαλλιέργειας (1):

- είδη (επιστημονικές ονομασίες): - κράτος (2) και τρόπος επεξεργασίας: Κωδικός αριθμός (ενδεχομένως): Τρόπος συσκευασίας: Αριθ. συσκευασμένων μονάδων: Καθαρό βάρος: Απαιτούμενη θερμοκρασία αποθήκευσης και μεταφοράς: ΙΙ. Καταγωγή των προϊόντων

Ονομασία(-ες) και αριθμός(-οι) επίσημης εγκρίσεως της (των) εγκατάστασης(-εων) του (των) πλοίου(-ων)-εργοστασίου(-ων) ή του (των) πλοίου(-ων) κατάψυξης που έχει(-ουν) εγκριθεί από επιτροπή αλιείας της Ρωσικής Ομοσπονδίας για την εξαγωγή προς την ΕΚ:

ΙΙΙ. Προορισμός των προϊόντων

Τα αλιευτικά προϊόντα αποστέλλονται

από: (τόπος αποστολής)

προς: (χώρα και τόπος προορισμού)

με το εξής μεταφορικό μέσο: Όνομα και διεύθυνση του αποστολέα: Όνομα του παραλήπτη και διεύθυνση του τόπου παραλαβής: (1)) Διαγράψτε την περιττή ένδειξη.

(2) Ζωντανά, σε ψύξη, κατεψυγμένα, αλατισμένα, καπνισμένα, κονσερβοποιημένα, κ.λπ.

IV. Υγειονομική πιστοποίηση

Ο επίσημος επιθεωρητής επιβεβαιώνει ότι τα αλιευτικά προϊόντα που περιγράφονται ανωτέρω:

1) αλιεύθηκαν και υποβλήθηκαν σε επεξεργασία επί των πλοίων σύμφωνα με τους κανόνες υγιεινής που καθορίζονται από την οδηγία 92/48/ΕΟΚ 7

2) εκφορτώθηκαν, υποβλήθηκαν σε επεξεργασία και, ενδεχομένως, συσκευάστηκαν, παρασκευάστηκαν, μεταποιήθηκαν, καταψύχθηκαν και αποψύχθηκαν ή αποθηκεύθηκαν σύμφωνα με τους κανόνες υγιεινής και στα πλαίσια των απαιτήσεων των κανόνων των κεφαλαίων ΙΙ, ΙΙΙ και IV του παραρτήματος της οδηγίας 91/493/ΕΟΚ 7

3) υποβλήθηκαν σε υγειονομικό έλεγχο σύμφωνα με το κεφάλαιο V του παραρτήματος της οδηγίας 91/493/ΕΟΚ 7

4) συσκευάστηκαν, προσδιορίστηκε η ταυτότητά τους, αποθηκεύθηκαν και μεταφέρθηκαν σύμφωνα με τα κεφάλαια VΙ, VΙΙ και VΙΙΙ του παραρτήματος της οδηγίας 91/493/ΕΟΚ 7

5) δεν προέρχονται από τοξικά είδη ή από είδη που περιέχουν βιοτοξίνες 7

6) τηρούν τα οργανοληπτικά, παρασιτολογικά, χημικά και μικροβιολογικά κριτήρια που καθορίζονται για ορισμένες κατηγορίες αλιευτικών προϊόντων από την οδηγία 91/493/ΕΟΚ και με τις αποφάσεις εφαρμογής.

Ο υπογεγραμμένος επίσημος επιθεωρητής δηλώνει ότι έχει γνώση των διατάξεων που προβλέπονται στις οδηγίες 91/493/ΕΟΚ, και 92/48/ΕΟΚ.

Έγινε ,

(τόπος) την (ημερομηνία)

Επίσημη

σφραγίδα (1)

υπογραφή του επίσημου επιθεωρητή

(ονομασία με κεφαλαία γράμματα, τίτλος και ιδιότητα του υπογράφοντος) (1)

(1) Το χρώμα της σφραγίδας και της υπογραφής πρέπει να είναι διαφορετικό του χρώματος της μελάνης που χρησιμοποιείται για τις άλλες ενδείξεις του πιστοποιητικού.

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ Β

1. Κατάλογος των εγκαταστάσεων

>ΘΕΣΗ ΠΗΝΑΚΑ>

2. Κατάλογος των πλοίων-εργοστασίων

>ΘΕΣΗ ΠΗΝΑΚΑ>

3. Κατάλογος των πλοίων κατάψυξης

>ΘΕΣΗ ΠΗΝΑΚΑ>